En Al-Andalus gubernoron como una superestrutura melitar. L'administración contina en mans de secretarios y alfaquís muladís partidarios d'a ortodoxia sunnita promovita por os almorabetz. A capital d'os almorabetz en Al-Andalus estió Granada dende 1090 dica 1148. L'antiga tolerancia relichiosa relativa se malmete y esto tiene conseqüencias en a composición etnica. Muitos mozarabes fuyen ta o norte cristián, y part d'os que se quedan son deportatos ta Africa. Bells musulmans de territorio cristián son forachitatos ta o sud controlato por as taifas y os almorabetz. S'acelera o proceso de desaparición d'os dialectos mozarabes.